पाएं अपने शहर की ताज़ा ख़बरें और फ्री ई-पेपरडाउनलोड करें
अमौर थाना क्षेत्र के गेरवा से दलमालपुर जाने वाली सड़क मार्ग पर बेलका के पास सड़क हादसे में दो युवक की मौत हो गई। पिकअप और बाइक की आमने-सामने की टक्कर में यह हादसा हुआ। मृतकों में मधवाकोला निवासी अयोध्या राम के बेटे डोमरा राम और शंकर हरिजन के बेटे सतीश हरिजन शामिल हैं। प्रत्यक्षदर्शियों ने बताया कि दलमालपुर की ओर से पिकअप तेज रफ्तार से जा रहा था। विपरीत दिशा से आ रही एक बाइक पर सवार दो लड़के अपने गांव मधवा कोला जा रहे थे। इसी दरमियान गाड़ी टकरा गई। इलाज के लिए दोनों को निकटतम स्वास्थ्य केंद्र रौटा पीएचसी ले जाया गया। परंतु गंभीर हालत में होने के कारण हायर सेंटर पूर्णिया रेफर कर दिया गया, लेकिन दोनों के गंभीर अवस्था में दुर्घटनाग्रस्त होने के कारण उनकी मृत्यु हो गई। दोनों के मौत से गांव में मातम छा गया है। दोनों के परिजनों का रो-रोकर बुरा हाल है। पूरा गांव गमगीन है। इस घटना को लेकर मुखिया प्रतिनिधि विधानंद विश्वास, मुखिया प्रत्याशी लाल खान, सरवर खान, रहबर खान मिनन्त खान ने मृतक के परिवारों से मिलकर गहरी शोक संवेदना व्यक्त करते हुए ढांढ़स बंधाया। घटना के बाद ग्रामीणों ने उक्त वाहन मैजिक को पकड़ लिया है। अमौर पुलिस ने वाहन चालक सहित को अपने में कब्जे में लेते हुए मामले में त्वरित कार्रवाई करते हुए अनुसंधान जारी कर दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn